CELEX: 31981R2061
Language: el
Date: 1981-07-15 00:00:00
Title: Κανονισμός (ΕΟΚ) αριθ. 2061/81 τής Επιτροπής τής 15ης Ιουλίου 1981 περί καθορισμού τών τιμών κατωφλίου τών σιτηρών καί ορισμένων κατηγοριών αλεύρων, πλιγουρίων καί σιμιγδαλίων γιά τήν περίοδο εμπορίας 1981/82

Avis juridique important

|

31981R2061

Κανονισμός (ΕΟΚ) αριθ. 2061/81 τής Επιτροπής τής 15ης Ιουλίου 1981 περί καθορισμού τών τιμών κατωφλίου τών σιτηρών καί ορισμένων κατηγοριών αλεύρων, πλιγουρίων καί σιμιγδαλίων γιά τήν περίοδο εμπορίας 1981/82  

Επίσημη Εφημερίδα αριθ. L 201 της 22/07/1981 σ. 0005

***** ΚΑΝΟΝΙΣΜΟΣ (ΕΟΚ) αριθ. 2061/81 ΤΗΣ ΕΠΙΤΡΟΠΗΣ  της 15ης Ιουλίου 1981  περί καθορισμού των τιμών κατωφλίου των σιτηρών και ορισμένων κατηγοριών αλεύρων, πλιγουρίων και σιμιγδαλίων για την περίοδο εμπορίας 1981/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί οργανώσεως κοινής αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1949/81 (2), και ιδίως το άρθρο 5 παραγράφοι 5 και 6,  Εκτιμώντας:  ότι, σύμφωνα με το άρθρο 5 παράγραφος 1 του κανονισμού (ΕΟΚ) αριθ. 2727/75, η τιμή κατωφλίου για τα κυριότερα σιτηρά πρέπει να καθορισθεί κατά τέτοιο τρόπο ώστε, στην αγορά του Duisbourg, η τιμή πωλήσεως των εισαγομένων προϊόντων να βρίσκεται στο επίπεδο της ενδεικτικής τιμής· ότι ο σκοπός αυτός μπορεί να επιτευχθεί όταν αφαιρεθούν από την ενδεικτική τιμή τα μικρότερα έξοδα μεταφοράς μεταξύ Ρόττερνταμ και Duisbourg, τα έξοδα μεταφορτώσεως στο Ρόττερνταμ και ένα περιθώριο εμπορίας· ότι οι ενδεικτικές τιμές για την περίοδο 1981/82 έχουν καθορισθεί από τον κανονισμό (ΕΟΚ) αριθ. 1950/81 (3)·  ότι η τιμή κατωφλίου των λοιπών σιτηρών, για τα οποία δεν έχει καθορισθεί ενδεικτική τιμή, πρέπει σύμφωνα με το άρθρο 5 παράγραφος 2 του κανονισμού (ΕΟΚ) αριθ. 2727/75 να καθορισθεί, για τα κυριότερα σιτηρά που βρίσκονται σε ανταγωνισμό με εκείνα, κατά τρόπο ώστε η ενδεικτική τιμή να μπορεί να επιτευχθεί στην αγορά του Duisbourg·  ότι, κατ' εφαρμογή του άρθρου 5 παράγραφος 5 του κανονισμού (ΕΟΚ) αριθ. 2727/75, οι τιμές κατωφλίου των αλεύρων σίτου, σμιγού και σικάλεως καθώς και των πλιγουρίων και σιμιγδαλίων σίτου πρέπει να καθορίζονται σύμφωνα με τους κανόνες και για τις ποιότητες που ορίζονται στα άρθρα 6, 7, 8 και 9 του κανονισμού (ΕΟΚ) αριθ. 2734/75 του Συμβουλίου (4)· ότι οι υπολογισμοί που έγιναν σε εφαρμογή των κανόνων αυτών οδηγούν στις τιμές που αναφέρονται κατωτέρω·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1981/82 οι τιμές κατωφλίου των προϊόντων που αναφέρονται στο άρθρο 1 υπό α, β και γ του κανονισμού (ΕΟΚ) αριθ. 2727/75 καθορίζονται ως εξής:  1.2 //   // (ECU/τόνο)  // Σίτος μαλακός και σμιγός:  // 225,55  // Σίκαλη:  // 205,00  // Κριθή:  // 205,00  // Αραβόσιτος:  // 205,00  // Σίτος σκληρός:  // 306,48  // Βρώμη:  // 197,20  // Φαγόπυρον το εδώδιμον:  // 201,80  // Σόργον:  // 201,80  // Κέγχρος:  // 201,80  // Κέγχρος ο μακρός:  // 201,80  // Άλευρο σίτου και σμιγού:  // 342,50  // Άλευρο σικάλεως:  // 316,00  // Πλιγούρια και σιμιγδάλια σίτου μαλακού:  // 369,90  // Πλιγούρια και σιμιγδάλια σίτου σκληρού:  // 479,70.  Άρθρο 2  Ο παρών κανονισμός αρχίζει να ισχύει την 1η Αυγούστου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Ιουλίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 198 της 20. 7. 1981, σ. 2.  (3) ΕΕ αριθ. L 198 της 20. 7. 1981, σ. 3.  (4) ΕΕ αριθ. L 281 της 1. 11. 1975, σ. 34.